площта от предното стъкло със суха вътрешна повърхност, без капки или следи от вода, която преди това е била изпотена;
 1.4.
 „поле на видимост А“ означава зоната на изпитване А, определена в точка 2.2. от приложение 21 към Правило No 43 на ООН;
 1.5.
 „поле на видимост B“ означава намалената зона на изпитване Б, определена в точка 2.4. от приложение 21 към Правило No 43 на ООН, без да се изключва зоната, определена в точка 2.4.1. (т.е. полето на видимост А е включено);
 1.6.
 „главен ключ на превозното средство“ означава устройството, чрез което бордовата електронна система на превозното средство се привежда от изключено състояние, какъвто е случаят на паркирано превозно средство без водача, в нормален работен режим.
 2.
 Технически изисквания
 2.1.
 Премахване на обледяването на предното стъкло
 2.1.1.
 Всяко превозно средство, което има предно стъкло, трябва да бъде оборудвано със система за отстраняване на скреж и лед от външната повърхност на предното стъкло. Системата срещу обледеняване на предното стъкло трябва да бъде достатъчно ефективна, за да осигурява достатъчна видимост през предното стъкло при студено време.
 2.1.2.
 Ефективността на системата се проверява като се определя периодично размразената площ на предното стъкло след пускане в ход на превозното средство, като преди това е било държано в нискотемпературна камера за определен период от време.
 2.1.3.
 Изискванията на точки 2.1.1. и 2.1.2. се проверяват, като се използва методът, определен в точка 3.1.
 2.1.4.
 Трябва да се изпълнени следните изисквания:
 2.1.4.1.
 20 минути след началото на изпитването, полето на видимост А трябва да се е размразило в степен 80 %;
 2.1.4.2.
 25 минути след началото на изпитването, размразената площ на предното стъкло от страната на пътника трябва да е съизмерима с площта, посочена в точка 2.1.4.1. за страната на водача;
 2.1.4.3.
 40 минути след началото на изпитването, полето на видимост Б трябва да се е размразило в степен 95 %.
 2.2.
 Премахване на изпотяването на предното стъкло
 2.2.1.
 Всяко превозно средство, което е с предно стъкло, трябва да бъде оборудвано със система за премахване на изпотяването от вътрешната повърхност на предното стъкло.
 2.2.2.
 Системата срещу изпотяване трябва да бъде достатъчно ефективна, за да възстанови видимостта през предното стъкло, в случай че то бъде замъглено поради изпотяване. Нейната ефективност се проверява в съответствие с процедурата, описана в точка 3.2.
 2.2.3.
 Трябва да се изпълнени следните изисквания:
 2.2.3.1.
 В рамките на 10 минути изпотяването на полето на видимост А трябва да бъде премахнато в степен 90 %;
 2.2.3.2.
 В рамките на 10 минути изпотяването на полето на видимост B трябва да бъде премахнато в степен 80 %.
 3.
 Процедури на изпитване
 3.1.
 Премахване на обледяването на предното стъкло
 3.1.1.
 Изпитването се провежда при температура –8 ± 2 °C или –18 ± 3 °C, според избора на производителя.
 3.1.1.1.
 Изпитването се провежда в нискотемпературна камера, която е достатъчно голяма, за да побере цялото превозно средство, и е оборудвана да поддържа в камерата една от температурите, посочени в точка 3.1.1. през цялото време на изпитването, а също и да осигурява циркулация на студен въздух. В нискотемпературната камера се поддържа